ΓΡΑΠΤΗ ΕΡΩΤΗΣΗ P-0225/01

υποβολή: Rosemarie Mller (PSE) προς την Επιτροπή

(29 Ιανουαρίου 2001)

Θέμα: Δημιουργία αντοχής στην γεωργία μέσω αλόγιστης χρήσης αντιβιοτικών

Πρόσφατα τα μέσα μαζικής ενημέρωσης ανάφεραν ότι τα αντιβιοτικά (ιδιαίτερα το Azole), που χρησιμοποιούνται σε μεγάλες ποσότητες στη γεωργία, μπορούν πολύ εύκολα να δημιουργήσουν φαινόμενα αντοχής, τα οποία θα μπορούσαν να θέσουν σε κίνδυνο την αποτελεσματικότητα των αντιβιοτικών για τη θεραπεία των ανθρώπων. Ερωτώ ως εκ τούτου την Επιτροπή:

1. Η επιταχυνόμενη δημιουργία αντοχής στην γεωργία λόγω της χρήσης αντιβιοτικών θέτει σε κίνδυνο την αποτελεσματικότητά τους ως φάρμακα για τη θεραπεία των ανθρώπων;

2. Υπάρχει δυνατότητα να μειωθεί αισθητά η χρήση αντιβιοτικών στη γεωργία;

3. Πιστεύει η Επιτροπή ότιφίσταται στον εν λόγω τομέα ανάγκη για τη λήψη νομοθετικών μέτρων;

Απάντηση του κ. Byrne εξ ονόματος της Επιτροπής

(30 Μαρτίου 2001)

Η αντοχή στα αντιβιοτικά είναι πολύπλοκο ζήτημα που απαιτεί συντονισμένα μέτρα, νομοθετικού και μη νομοθετικού χαρακτήρα, τα οποία αφορούν την ιατρική, την ορθή μεταχείριση των ζώων, τηνγεία και διατροφή και το φυτοϋγειονομικό τομέα.

Η αλόγιστη κατανάλωση αντιβιοτικών, μεταξύ άλλων από τα εκτρεφόμενα ζώα, συμβάλλει στην αύξηση ή την επιτάχυνση της αντίστασης των παθογόνων βακτηρίων για τον άνθρωπο. Γι'αυτό το λόγο απαγορεύεται η χρήση ως παραγόντων ανάπτυξης όλων των αντιβιοτικών τα οποία χρησιμοποιούνται ή ενδέχεται να χρησιμοποιηθούν για θεραπευτικούς σκοπούς στον άνθρωπο ή τα ζώα.

Τα αρμόδια όργανα, όπως η Κοινότητα, το Διεθνές Γραφείο Επιζωοτιών (ΔΓΖ), η Παγκόσμια Οργάνωση Υγείας (ΠΟΥ) και οι εθνικές αρχές ενθαρρύνουν σημαντικά την εφαρμογή πολιτικών και κατευθυντήριων γραμμών συνετής χρήσης για θεραπεία, ώστε να εξασφαλίζεται λελογισμένη χρήση αντιμικροβιακών. Εφαρμόζονται προγράμματα παρακολούθησης της αντοχής στα αντιβιοτικά, προκειμένου να μελετηθούν και να προσανατολισθούν τα αποτελέσματα αυτών των πολιτικών.

Σύμφωνα με τα συμπεράσματα από τη γνωμοδότηση της επιστημονικής συντονιστικής επιτροπής (ΕΣΕ) για την αντοχή των μικροβίων, της 28ης Μαΐου 1999, η Επιτροπή πιστεύει ότι είναι εφικτή περαιτέρω μείωση της κατανάλωσης αντιβιοτικών στην ιατρική, την κτηνιατρική, τη ζωική παραγωγή και τη φυτοπροστασία. Πράγματι, σε ορισμένους τομείς, η βελτίωση των συνθηκώνγιεινής και η ανάπτυξη νέων εμβολίων έχουν ήδη συμβάλει στον περιορισμό της ανάγκης αντιβιοτικών.

Τα μέτρα για την αντιμετώπιση της αντοχής στα αντιβιοτικά πρέπει να εντάσσονται σε μια γενικότερη στρατηγική. Εντός του έτους η Επιτροπή θα εκδώσει ανακοίνωση σχετικά με μια τέτοια στρατηγική.

Η στρατηγική θα παραπέμπει σε ενδεχόμενες προτάσεις νέων νομοθετικών πράξεων με σκοπό, π.χ., να αποσυρθούν σταδιακά τα αντιβιοτικά τα οποία επιτρέπονται ακόμη ως παράγοντες ανάπτυξης για τα εκτρεφόμενα ζώα. Η σταδιακή αυτή κατάργηση πρέπει να προγραμματισθεί και να συντονισθεί, δεδομένου ότι αιφνίδια μέτρα μπορούν να έχουν επιπτώσεις για τηνγεία των ζώων. Ωστόσο, ηποκατάσταση των αντιβιοτικών προϋποθέτει ότιπάρχουν εναλλακτικές λύσεις, ώστε να αποφευχθούν η ενδεχόμενηπερβολική συνταγογράφηση και οι παράνομες χρήσεις, καθώς και τα περιβαλλοντικά προβλήματα από τη χρήση ακατάλληλωνποκαταστάτων.

Η πρόταση αυτή μελετάται για ναποβληθεί εντός του έτους.